ਬੁਸੂ ਦੀਮਾ

ਬੁਸੂ ਦੀਮਾ (ਬਿਸ਼ੂ ਦੀਮਾ) ਭਾਰਤ ਦੇ ਦਿਮਾਸਾ ਕਚਾਰੀ ਕਬੀਲੇ ਦੁਆਰਾ ਮਨਾਇਆ ਜਾਣ ਵਾਲਾ ਇੱਕ ਸਲਾਨਾ  ਸੱਭਿਆਚਾਰਕ ਤਿਉਹਾਰ ਹੈ। ਇਹ ਦਿਮਾਸਾ ਲੋਕਾਂ ਲਈ ਵਾਢੀ ਦਾ ਮੁੱਖ ਤਿਉਹਾਰ ਹੈ। ਇਹ ਤਿਉਹਾਰ ਵੱਖ-ਵੱਖ ਪਿੰਡਾਂ ਵਿੱਚ ਅਨਾਜ ਦੀ ਵਾਢੀ ਪੂਰੀ ਹੋਣ ਤੋਂ ਬਾਅਦ ਮਨਾਇਆ ਜਾਂਦਾ ਹੈ। ਇਹ ਤਿਉਹਾਰ ਆਮ ਤੌਰ ਉੱਤੇ ਜਨਵਰੀ ਵਿੱਚ ਆਯੋਜਿਤ ਕੀਤਾ ਜਾਂਦਾ ਹੈ। ਦਿਮਾਸਾ ਕਚਾਰੀ ਇੱਕ ਭਾਸ਼ਾਈ ਭਾਈਚਾਰਾ ਹੈ ਜੋ ਵਰਤਮਾਨ ਵਿੱਚ ਅਸਾਮ ਅਤੇ ਨਾਗਾਲੈਂਡ ਰਾਜਾਂ ਵਿੱਚ ਉੱਤਰ-ਪੂਰਬੀ ਭਾਰਤ ਵਿੱਚ ਵੱਸਦਾ ਹੈ।

 ਤਿਉਹਾਰ 
ਬੁਸੂ ਦੀਮਾ ਤਿਉਹਾਰ ਨੂੰ ਹੇਠ ਲਿਖੇ ਅਨੁਸਾਰ ਤਿੰਨ ਕਿਸਮਾਂ ਵਿੱਚ ਵੰਡਿਆ ਗਿਆ ਹੈਃ-

 ਜੀਦਾਪ
 ਜੀਦਾਪ ਇੱਕ ਬੁਸੂ ਤਿਉਹਾਰ ਹੈ। ਇਹ ਤਿਉਹਾਰ ਦੋ ਦਿਨਾਂ ਤੱਕ ਚਲਦਾ ਹੈ।
 ਸੁਰੇਮ ਬੈਨੋ
 ਸੁਰੇਮ ਬੈਨੋ ਇੱਕ ਬੁਸੂ ਤਿਉਹਾਰ ਹੈ। ਇਹ ਤਿਉਹਾਰ ਕੁੱਲ ਪੰਜ ਦਿਨਾਂ ਲਈ ਮਨਾਇਆ ਜਾਂਦਾ ਹੈ।
 ਹਾਂਗਸ਼ੂ ਬੁਸੂ
 ਹੰਗਸ਼ੂ ਬੁਸੂ ਵੀ ਇੱਕ ਬੁਸੂ ਤਿਉਹਾਰ ਹੈ। ਇਹ ਤਿਉਹਾਰ ਕੁੱਲ ਸੱਤ ਦਿਨਾਂ ਲਈ ਮਨਾਇਆ ਜਾਂਦਾ ਹੈ।

 ਨਾਚ 
ਤਿਉਹਾਰ ਤੋਂ ਬਾਅਦ ਖਰਮ (ਡਰਮਸ) ਤੇ ਮੁਰੀ (ਲੱਕੜ ਦਾ ਬਿਗੁਲ) ਦੀ ਲੈਅ ਦੇ ਨਾਲ ਗਾਉਣਾ ਸ਼ੁਰੂ ਹੁੰਦਾ ਹੈ ਅਤੇ ਇਹ ਪਹਿਲੇ ਤੋਂ ਤੀਜੇ ਦਿਨ ਤੱਕ ਬਿਨਾਂ ਰੁਕੇ ਜਾਰੀ ਰਹਿੰਦਾ ਹੈ। ਇਸ ਤਿਉਹਾਰ ਵਿੱਚ ਮੁੰਡੇ ਅਤੇ ਲੜਕੀਆਂ,  ਹਰ ਕੋਈ ਆਉਂਦਾ ਹੈ ਅਤੇ ਉਹ ਆਪਣੇ ਰਵਾਇਤੀ ਪਹਿਰਾਵੇ ਨਾਲ ਇਕੱਠੇ ਹੁੰਦੇ ਹਨ ਅਤੇ ਸਾਰੀ ਰਾਤ ਨੱਚ ਕੇ ਬਿਤਾਉਂਦੇ ਹਨ।

 ਹਵਾਲੇ